Title: Guia docent
Course: CFGM. Sistemes microinformàtics - Curs 2020/21 > Section: ORIENTACIONS PER AL PROFESSORAT

Guia docent

Disseny curricular

Família:  Informàtica i comunicacions | CFGM: Sistemes microinformàtics i xarxes
Mòdul: Aplicacions web |
Unitat Formativa 6: Desenvolupament d’apps per dispositius mòbils | Hores: 33 | Continguts
Resultats d’aprenentatge i criteris d’avaluació:

RA1. Realitza l'app segons el disseny funcional i estètic utilitzant el programari adient

1.1 Determina el format de l'app, paràmetres tipogràfics dels textos, tipus d’imatges i elements interactius tenint en compte les característiques del dispositiu de visualització.

1.2 Prepara i adapta les imatges digitals a les dimensions, resolució i model de color adaptant-les al dispositiu de visualització.

1.3 Coneix les nocions bàsiques de programació.

1.4 Aplica correctament el disseny prèviament realitzat, escollint els components idonis.

1.5 Empra amb agilitat el programari específic escollit per a programar la app.

1.6 Realitza l’aplicació utilitzant i programant els components necessaris.

1.7 Defineix i aplica les tècniques de transferència del projecte de l’app realitzat, de l’ordinador al dispositiu final de visualització.

1.8 Comprova el correcte funcionament i l’estètica de la app de forma exhaustiva, al dispositiu de visualització.

1.9 Realitza les feines en el temps proposat i amb la metodologia establerta.

1.10 Opera seguint les normes de seguretat per a pantalles de visualització i les normes ergonòmiques en la realització de tasques.

1.11 Selecciona els canals de promoció i comunicació més idonis per comercialitzar l’app.
Realització de l’app

1.1  Identitat visual: pantalles, icones de llançament, marges i ubicació de components.

1.2 Preparació dels textos: tipus de lletra, cos i llegibilitat.

1.3 Preparació de les imatges: format, resolució i model de color.

1.4 Nocions bàsiques de programació

1.4.1 Definició d’algoritme i exemples

1.4.2 Variables i constants

1.4.3 Procediments i funcions. Definició. Pas de paràmetres

1.5 Tipus de components. Característiques i ús

1.5.1 Components d’interfície

1.5.2 Components media

1.5.3 Components d’animació i de dibuix

1.5.4 Components sensors

1.5.5 Components Social

1.5.6. Components d’emmagatzematge

1.5.7 Components de connectivitat

1.6 Programació de la app

1.6.1 Anàlisi del prototip

1.6.2 Selecció dels components seguint el prototip

1.6.3 Inserció dels elements multimèdia

1.6.4 Programació dels components

1.7 Verificació del funcionament de la app

1.7.1 Definició de codi font i d’executable. Generació de l’executable

1.7.2 Sistemes de transferència de l’executable al dispositiu de visualització

1.7.3 Detecció d’errors i posibles solucions

1.8 Normativa de seguretat i ergonòmica en l’entorn de treball, instal·lacions i mobiliari

1.9 Principals accions de promoció i comunicació.

1.9.1. Tipus de material promocional.

1.9.2.Canals de comunicació.

Organització de la UF

La incorporación de la nova UF Desenvolupament d’apps per a dispositius mòbils, afegida al M08 Aplicacions web, està formada per 33 hores, disposades en 3 blocs:

Bloc 1. Comercialització i distribució de l’app (4h)

Bloc 2. Disseny de la interfície de l’app (9h)

Bloc 3. Realització de l’app (20h)

Aquesta nova UF, es pot realitzar:

- al llarg del curs en paral·lel amb la resta de UFs del mòdul --> 1h/setmana.
- a final de curs, com a UF6 del M08 Aplicacions web --> 33h seguides.

Les 33 hores s'articulen al voltant d'un projecte col·laboratiu en el qual participa tota l'aula

Es proposen varis possibles projectes, tenint en compte que són exactament una proposta i que cada docent pot decidir fer una  o altra opció:

- Un joc
- Una app per promocionar el cicle
- Una app del centre
- Una app de les activitats que es realitzen al centre (fotografies)

Orientacions generals

Organització de l'alumnat

Degut al temps reduït de què consta aquesta UF, cal trobar formes organitzatives que permetin aprofitar-lo al màxim. Es proposen dues possibilitats que afecten als temes 2 i 3, ja que en el tema 1 les tasques demanades fan referència a que cada grup dugui a terme un desenvolupament complet de la comercialització de l'app:

1) Al voltant d'un únic projecte col·laboratiu en el qual participa tota la classe per grups. Cada grup fa una part del projecte i al final s'acaba creant una app formada per cadascuna de les parts desenvolupades pels diferents grups. (El grup classe es dividirà en grups de 3-4 membres, cadascun dels quals té assignada una part concreta del desenvolupament de l'app i de la interfície corresponent)

2) Cada grup escull el que més l'interessa, ho desenvolupa i ho programa. D'aquesta forma, cada grup crea la seva app, formada també per cadascuna de les parts programada pels membres del grup.(Cada grup estarà format per 3-4 alumnes i cadascun té assignada una part concreta de l'app que han escollit)

Aquesta forma de treballar no suposa cap problema pel què fa al software seleccionat, ja que App Inventor permet reunir diferents projectes en un de sol. Així doncs, cada grup i/o cada membre pot treballar en la seva part i desprès unir-les.

Ús de serveis de Google

Per tal de poder seguir les activitats proposades, és necessari que l’alumnat disposi d’un compte de correu gmail. Aquest compte els permetrà accedir a totes les aplicacions Google i, a més, registrar-se a les aplicacions web 2.0 que requereixen d’un compte per poder-ho fer.

Per evitar que cada alumne/a s’hagi de donar d’alta de forma personal, el centre té la possibilitat de demanar un compte propi gratuït dins del servei Google Apps for Education. La gestió dels comptes de l’alumnat i del professorat es pot realitzar mitjançant un administrador que és qui els assignarà i controlarà. Aquest servei permet garantir la seguretat de les dades i la privacitat i fer un seguiment de l’ús que es fa d’aquest compte. El procés és senzill i proporciona, a més, un nombre elevat de comptes que poden personalitzar-se amb el nom del centre.

Els documents generats a cada activitat/tasca han de quedar guardats a Drive. Cada grup crearà al tema 1 una carpeta anomenada projecteapps_nomgrup a Drive on es desaran tots els documents. És recomanable que s’estableixi una estructura de subcarpetes per fer més simple l’organització i emmagatzematge dels documents.

Aquesta carpeta estarà compartida entre tots els membres del grup. Per fer-ho, caldrà que un dels membres del grup generi la carpeta en el seu Drive personal i posteriorment la comparteixi amb la resta de companys en modalitat d'edició.

Es pretén que el Drive personal actui com a porta folis digital de cadascun dels grups i, per tant, es pot considerar com a avaluable. Per poder fer-ne el seguiment, es demana que cada grup comparteixi el seu Drive amb el professor o professora corresponent.

Orientacions Bloc 1

La temporització d'aquest nucli formatiu és de 4 hores, per tant, el temps per aprofundir en els conceptes és limitat.

L'objectiu és que l'alumnat conegui i prengui consciència de la importància que té la comercialització i distribució d'un producte.

En primer lloc, ja que és probable que no tinguin coneixements sobre aquest tema, cal fer una introducció a la definició de mercat, segmentació i tipus d'aquests i les característiques del mercat on ells introduïran la seva aplicació.

Per aquest motiu una de les primeres tasques a realitzar és decidir en quina aplicació voldran treballar, per quin motiu i a quin tipus de clients anirà dirigida.

Quan ja tinguin clar el seu projecte, cal introduir i caracteritzar el concepte de pla de màrqueting i com està estructurat de forma senzilla i entenedora.

El següent pas és  l'elaboració del material promocional i la recerca sobre els tipus de canals de comunicació mitjançant els quals es vol difondre la publicitat per donar a conèixer l'aplicació.

Finalment, els explicarem quines són les despeses de comercialització de l'aplicació i quines formes de comercialització d'aquestes existeixen: apps gratuïtes, de pagament i de micropagament.

Tenint en compte que el temps del nucli formatiu és reduït, és probable que l'alumnat hagi de treballar pel seu compte fora del centre per poder portar a terme el projecte final que se'ls demana.

És molt important que els grups realitzin una distribució del temps i una organització de les tasques el més acurades possible, fet que es tindrà en compte a l'hora d'avaluar el nucli.

Orientacions Bloc 2

Aquest tema no ha de ser un repàs exhaustiu de totes les possibilitats que presenten les eines informàtiques proposades. Així doncs les activitats plantejades pretenen cobrir les principals opcions i s'espera que l'alumnat consulti els materials que es proposen per dur-les a terme.

Si es decideix utilitzar MyBalsamiq cal tenir en compte que l'aplicació d'escriptori és de pagament després de 7 dies de prova gratuïta. Ara bé, el professorat té l'opció de crear-se un usuari a MyBalsamiq.com des d'on pot crear diferents projectes on cadascun dels grups pot treballar on-line de forma col·laborativa. Aquest usuari és gratuït per a ús als centres. Més informació aquí.

Si es decideix utilitzar Fluid en la secció Plans es pot crear un compte gratuït que permet generar fins a 10 pantalles.

Si es decideix utilitzar Prototyper cal tenir en compte que l'aplicació d'escriptori és de pagament després de 30 dies de prova gratuïta.

Orientacions Bloc 3

En aquest bloc, que és doble, es du a terme la programació de l'app. Es proposen dues possibilitats de desenvolupament d'accés lliure:

Possibilitat 1: App Inventor2: permet desenvolupar apps pel SO Android. Desenvolupat pel MIT, és un entorn de programació gràfic per blocs.

Possibilitat 2: PhoneGAP: permet desenvolupar apps per Android, IOS i Windows Phone. És un conjunt de llibreries que permet generar aplicacions mòbils emprant codi HTML5, fulls d'estil CSS i instruccions Javascript.

L'app es programarà en un PC, però es realitzaran les proves al mateix dispositiu de visualització. Hi ha diferents formes de passar l’executable de la nostra app al dispositiu mòbil (via usb, via WI-FI utilitzant Companion, via codi QR,..). Segons la que utilitzem necessitarem una cosa o una altra.

Així doncs, durant aquest últim bloc necessitarem dispositiu de visualització (mòbil, tauleta), Internet al mòbil i a l’aula i el cable USB del dispositiu de visualització.

Pel què fa al software:

Possibilitat 1: AppInventor2 (on line) i MIT AI2 Companion (per instal·lar al mòbil, en cas de fer les proves en temps real).

Possibilitat 2: Java, Android SDK, client NodeJS, PhoneGAP.

Al Bloc 3 s'especifiquen tots els passos a seguir en les dues possibilitats.

Per poder instal·lar la nostra app al dispositiu mòbil, haurem de configurar-lo per tal que permeti la instal·lació d’aplicacions no provinents de l’App Store o de la Play Store. Com fer-ho, està explicat al llarg del curs.